《善泉池》
宋代·马之纯

十顷青瑶浸碧流，更添景趣极深幽。
帝为九洲十八岛，上有五城十二楼。
苕霅荷花风度晓，潇湘芦竹雨生秋。
昭明心想知何似，好听骑鲸汗漫游。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。